Universitato de Oksfordo

La Universitato de Oksfordo ( sed ankaŭ konata kiel ) estas la plej malnova universitato en la angla-lingva mondo. Ĝi interalie membras en la Ligo de Eŭropaj Esploraj Universitatoj.

Oni ne scias la fondo-daton, sed certe oni instruis tie en 1096.

Post 1167 kiam Henriko la 2-a malpermesis anglajn studentojn studi ĉe la Universitato de Parizo (Sorbono), Oksfordo rapide pligrandiĝis.
Post la murdo de du studentoj en 1209 oni dissolvis la universitaton; estis fondita la Universitato de Kembriĝo. Sed en junio 1214 Nicholas de Romanis, papa legato, pritraktis ĉarton kaj la universitato revenis al Oksfordo.

La universitato estas federacio de diversaj kolegioj, kiuj multrilate konservas proprajn regulojn kaj kutimojn. Kiel Kembriĝo, la universitato prizorgas la unuecajn aferojn, ekzemple enhavon de la kursoj, bibliotekoj, ekzamenoj. La kolegia sistemo devenas de la mezepoko, kiam religiaj ordenoj posedis konstruaĵojn en Oksfordo kie anoj de la ordenoj loĝis por studi kaj ĉeesti (aŭ fari) prelegojn en la urbo.

La Biblioteko Bodleian (angle: The Bodleian Library, pli ofte nomata simple The Bod) estas la plej grava biblioteko de la Universitato de Oksfordo en Anglio kaj unu el la plej malnovaj en Eŭropo. Ĝi estas unu el la ses bibliotekoj en Britio en kiujn oni metas ĉiun libron publikigita en la lando.

 Kolegioj de la universitato de Oksfordo 

 KOLEGIO FONDITA All Souls College 1483 Balliol College 1263 Blackfriars 1221 Brasenose College 1509 Campion Hall 1896 Christ Church 1546 Corpus Christi College 1517 Exeter College 1314 Green College La kolegio Green  kaj kolegio Templeton ekde oktobro 2008 konsistigas kunan kolegion Green Templeton. 1979 Greyfriars 1910 Harris Manchester College 1889 Hertford College 1740 Jesus College 1571 Keble College 1870 Kellogg College 1990 Lady Margaret Hall 1878 Linacre College 1962 Lincoln College 1427 Magdalen College 1458 Mansfield College 1886 Merton College 1264 New College 1379 Nuffield College 1958 Oriel College 1326 Pembroke College 1624 Queen's College 1341 Regent's Park College 1927 Reuben College 2019 St Anne's College 1878 St Antony's College 1953 St Catherine's College 1963 St Cross College 1965 St Edmund Hall 1278 St Hilda's College 1893 St Hugh's College 1886 St John's College 1555 St Peter's College 1961 Somerville College 1879 Templeton College  1995 Trinity College 1554 University College 1249 Wadham College 1610 Wolfson College 1981 Worcester College 1714 Wycliffe Hall 1877

 Aliaj kolegioj en Oksfordo 
Bonvolu noti ke troviĝas dua universitato en Oksfordo – Brookes-Universitato, antaŭe la Oksforda Politekniko. Ĝi estas moderna universitato, havas propran terenon, kaj ne estas ligita al la Universitato de Oksfordo.

Ankaŭ troviĝas kelkaj sendependaj kolegioj ne ligitaj al la universitato. Ili ofte estas popularaj ĉe , ĉar tio permesas ilin diri tute honeste, ke ili ja studis ĉe Oksfordo. La kvalito de la edukado en la kolegioj varias.

Kolegio Ruskin ankaŭ troviĝas en Oksfordo. Ĝi ne estas parto de la Universitato de Oksfordo, sed havas fortajn ligojn kun ĝi.

 Sporto 
Inter la kolegio ekzistas multaj sportaj konkursoj. Ankaŭ inter studantoj de Kembriĝo kaj Oksfordo okazas sportaj konkursoj. La plej fama estas remkonkurso por okremistaj boatoj. Ĝi nomiĝas La boata kurumo kaj unuafoje okazis en 1829.

 Famaj diplomitoj 
 46 Nobel-premiitoj (ekz. Vidiadhar Surajprasad Naipaul; Aung San Suu Kyi el Mjanmaro (antaŭe: Birmo) - ŝi ricevis Nobel-premion pri paco; Baruch Samuel Blumberg; Michael Spence; Howard Florey; Cyril Hinshelwood; Martin Ryle),
 25 ĉefministroj (premieroj) de Britio, i.a. David Cameron, Tony Blair, Margaret Thatcher, Theresa May, William Ewart Gladstone, Clement Attlee, Harold Macmillan, Harold Wilson,
 multaj prezidentoj de eksterlando (ekz. Prezidento de Usono Bill Clinton, Prezidento de Peruo Pedro Pablo Kuczynski, Ĉefministroj (Premiero) de Hindio Indira Gandhi, Manmohan Singh, Premieroj de Aŭstralio Malcolm Fraser, Tony Abbott, Ĉefministro de Kanado John Turner, Reĝo de Norvegio Haroldo la 5-a (Norvegio), Reĝo de Jordanio Abdullah la 2-a (Jordanio), Prezidento de Ganao John Kufuor, Premiero de Hungario Viktor Orbán, Ĉefministro de Pakistano Benazir Bhutto, Ĉefministro de Cejlono (nun: Srilanko) S. W. R. D. Bandaranaike, Ĉefministro de Tajlando Abhisit Vejjajiva)
 12 sanktuloj (i.a. Thomas More),
 8 beatuloj (i.a. Duns Skoto),
 1 papo (kontraŭpapo) - Aleksandro la 5-a (kontraŭpapo),
 18 kardinaloj,
 86 arkiepiskopoj, ekz. Rowan Williams la Ĉefepiskopo de Canterbury
 Shoghi Effendi Rabbání (Li estis la plej maljuna nepo de 'Abdu'l-Bahá, kiu estis la plej maljuna filo de la Fondinto de la Bahaa Kredo, Bahá'u'lláh).
 pluraj poetoj kaj verkistoj (ekz. Robert Graves, Oscar Wilde, Matthew Arnold, Evelyn Waugh, Aldous Huxley, Clive Staples Lewis, esperantisto JRR Tolkien kaj Walter Raleigh).
 Adam Smith - ekonomikisto
 Ghil'ad Zuckermann – lingvisto
 László Székelyhidi (pli juna), hungara matematikisto
 Péter Róna, hungara ekonomikisto

 Galerio 

 Aliaj institucioj 
 Biblioteko Bodleian
 Oksforda Centro por Hinduaj Studoj

 Eksteraj ligiloj 
 Universitato de Oksfordo

 Referencoj